బిల్లుకు కర్ణాటక కేబినెట్ ఆమోదందేశంలోనే తొలిసారి  ప్రయోగంబెంగళూరు, అక్టోబరు 23(ఆంధ్రజ్యోతి): మూఢ నమ్మకాలతో చేపట్టే చర్యలను ఇక ఎంత మాత్రమూ ఉపేక్షించరాదని కర్ణాటక సర్కారు నిర్ణయించింది. ‘అమానవీయ సాంఘిక చర్యలు, చేతబడి నివారణ, నిర్మూలన బిల్లు-2017’ పేరుతో రూపొందించిన ముసాయిదా బిల్లును ఇటీవల కేబినెట్ ఆమోదించింది. అమానవీయ చర్యలను ఇకపై నేరంగా పరిగణిస్తారు. నవంబరులో బెళగావిలో జరిగే శీతాకాల అసెంబ్లీ సమావేశాల్లో దీన్ని ప్రవేశపెడతారు. ఇలాంటి బిల్లు తేవడం దేశంలో ఇదే తొలిసారి. ఎన్నికల ముందు బిల్లును తెరపైకి తేవడం చర్చనీయాంశమైంది. కర్ణాటకలో దశాబ్దాలుగా కొనసాగుతున్న మడెస్నాన, నగ్నపూజలకు స్వస్తి పలకాలని బిల్లులో ప్రధానంగా చేర్చారు. కర్ణాటకలో క్షుద్రపూజలు, నగ్నపూజలు అధికమనే పేరుంది. సమాజ సేవకుల సలహాల మేరకు...   మూఢ నమ్మకాలకు స్వస్తి పలికేలా చట్టం తీసుకురావాలని ప్రభుత్వం నిర్ణయించింది.  మంత్రాలతో రోగాన్ని నయం చేసే విధానం, చేతితో శస్త్ర చికిత్సలు జరుపుతామనే ప్రచారం, మంత్రాలతో పశువుల నుంచి పాలు పెరిగేలా చేస్తామనడం, దెయ్యం పట్టిందని, దాన్ని విడిపిస్తామంటూ ప్రజలను చిత్రహింసలకు గురిచేయడం, పూర్వజన్మ పాపపరిహారం అంటూ లైంగిక క్రియలకు ప్రేరేపించడం, దైవానుగ్రహమంటూ నగ్నంగా ప్రార్థనలు చేయడం,  బాణామతి పేరిట ఇళ్లపై రాళ్లు విసరడం, గర్భంలోని శిశువు లింగాన్ని మార్చేస్తామంటూ జరిగే ప్రచారం,  అగ్నిగుండాలలో నడవడం, ఎంగిలి ఆకులపై పొర్లు దండాలు తదితర చర్యలపై నిషేధం విధించింది.వీటికి మినహాయింపు తొలుత జ్యోతిష్యాలు, వాస్తును కూడా చేర్చినప్పటికీ సంఘ్పరివార్ సంస్థల అభ్యంతరంతో ప్రభుత్వం వెనక్కి తగ్గింది. జ్యోతిష్యం, వాస్తును ఈ నిషేధం నుంచి మినహాయించారు. మతపరమైన స్థలాల్లో ప్రదక్షిణ, యాత్ర, పరిక్రమ వంటి చర్యలు చేపట్టవచ్చు. హరికథ, కీర్తన, ప్రవచన, భజన, సంప్రదాయ కళల బోధన, ఆచరణ, ప్రచారం చేసుకోవచ్చు. బిల్లుకు చట్టబద్ధత వస్తే మూఢ నమ్మకాలను కొనసాగించేవారికి ఏడాది జైలుశిక్షతోపాటు రూ.5 వేలకు తగ్గకుండా జరిమానా విధిస్తారు.
billuku karnaataka kabinet aamodandesamlone tolisari  prayogambengaluru, aktobaru 23(aandhrajyoti): moodha nammakaalato chepatte charyalanu ika entha maatramuu upekshincharaadani karnaataka sarkaaru nirnayinchindi. ‘amanaveeya saanghika charyalu, chetabadi nivaarana, nirmuulana billu-2017’ paerutho roopondinchina musaida billunu iteevala kabinet aamodinchindi. amanaveeya charyalanu ikapai neramgaa pariganistaaru. navambarulo belagavilo jarige sheethaakaala assembley samavesallo deenni pravesapedataaru. ilanti billu tevadam desamlo ide tolisari. ennikala mundu billunu terapaiki tevadam charchaneeyaamsamaindi. karnaatakalo dasaabdaalugaa konasaagutunna madesnana, nagnapoojalaku swasti palakaalani billulo pradhaanamgaa cherchaaru. karnaatakalo kshudrapujalu, nagnapoojalu adhikamane perundi. samaja sevakula salahaala meraku...   moodha nammakaalaku swasti palikela chattam teesukuraavaalani prabhutvam nirnayinchindi.  mantraalato rogaanni nayam chese vidhaanam, chetito shastra chikitsalu jaruputamane prachaaram, mantraalato pasuvula nunchi paalu perigela chestamanadam, deyyam pattindani, daanni vidipistaamantuu prajalanu chitrahimsalaku guricheyadam, poorvajanma papapariharam antuu laingika kriyalaku prerepinchadam, daivaanugrahamantuu nagnamgaa praarthanalu cheyadam,  baanaamati paerita illapai raallu visaradam, garbhamloni sisuvu lingaanni maarchestaamantuu jarige prachaaram,  agnigundaalalo nadavadam, engili aakulapai porlu dandaalu taditara charyalapai nishedham vidhinchindi.veetiki minahaayimpu toluta jyotishyaalu, vaastunu kuudaa cherchinappatiki sanghparivar samsthala abhyantaramtho prabhutvam venakki taggindi. jyotishyam, vaastunu ee nishedham nunchi minahaayinchaaru. mataparamaina sthalaallo pradakshina, yaatra, parikrama vanti charyalu chepattavachhu. harikatha, keertana, pravachana, bhajana, sampradaaya kalala bodhana, aacharana, prachaaram chesukovachhu. billuku chattabaddhata vaste moodha nammakaalanu konasaginchevariki edaadi jailusikshatopaatu roo.5 velaku taggakunda jarimana vidhistaaru.